आपातकाल लगाने के पीछे वजह क्या थी ? क्या इसलिए कि जय प्रकाश नारायण ने सेना-पुलिस तक से सरकार का आदेश न मानने को कहा था? क्या इसलिए कि इंदिरा गांधी को बगावत का अंदेशा था? लेकिन इसका जवाब इंदिरा गांधी के बयानों से मिलता है, शायद नहीं क्योंकि इमरजेंसी के बहुत बाद एक साक्षात्कार में इंदिरा ने कहा था कि उन्हें लगता था कि भारत को शॉक ट्रीटमेंट की जरूरत है। लेकिन, इस शॉक ट्रीटमेंट की योजना 25 जून की रैली से छह महीने पहले ही बन चुकी थी। 8 जनवरी 1975 को सिद्धार्थ शंकर रे ने इंदिरा को एक चिट्ठी में आपातकाल की पूरी योजना भेजी थी। चिट्ठी के मुताबिक ये योजना तत्कालीन कानून मंत्री एच आर गोखले, कांग्रेस अध्यक्ष देवकांत बरुआ और बांबे कांग्रेस के अध्यक्ष रजनी पटेल के साथ उनकी बैठक में बनी थी।